Diari Oficial de la Generalitat Valenciana


Sumari del DOGV 8186, del 07-12-2017 (2017/11988)

RESOLUCIÓ de 27 de novembre de 2017, de la consellera de Justícia, Administració Pública, Reformes Democràtiques i Llibertats Públiques, per la qual es concedeixen dues beques per a la realització de pràctiques professionals en la Direcció General de Reformes Democràtiques i Accés a la Justícia.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8186

Data del DOGV
:   07-12-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/11019


Data del document
:   27-11-2017

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * ajuda pública

RESOLUCIÓ de 27 de novembre de 2017, de la consellera de Justícia, Administració Pública, Reformes Democràtiques i Llibertats Públiques, per la qual es concedeixen dues beques per a la realització de pràctiques professionals en la Direcció General de Reformes Democràtiques i Accés a la Justícia. [2017/11478]  
Mitjançant la Resolució de 26 de juliol de 2017, de la Conselleria de Justícia, Administració Pública, Reformes Democràtiques i Llibertats Públiques, es van convocar dues beques per a la realització de pràctiques professionals en la Direcció General de Reformes Democràtiques i Accés a la Justícia (DOGV 8119, 04.09.2017).  
Consta acreditat que hi ha prou consignació pressupostària, en la línia S7924000 del programa 112.70, Reformes democràtiques, del capítol IV dels pressupostos de la Generalitat per a 2017 i 2018 per a atendre les obligacions derivades de la present resolució.  
La comissió avaluadora s'ha reunit els dies 3 d'octubre i 6 i 24 novembre, procedint a l'estudi de totes les sol·licituds presentades, segons barem establit, efectuant-se així mateix el procediment selectiu de concessió de conformitat amb el punt huité de la convocatòria.  
  
Finalitzat el procés selectiu, vista la proposta de resolució formulada per la comissió avaluadora, i de conformitat amb allò que disposa l'article 11.8 de l'Ordre 11/2017, de 16 de juny, de la Conselleria de Justícia, Administració Pública, Reformes Democràtiques i Llibertats Públiques, per la qual s'aproven les bases reguladores de la concessió de beques per a la realització de pràctiques professionals en la Sotssecretaria i en les direccions generals de la conselleria, resolc:  
  
Primer  
Concedir les dues beques convocades per a la realització de pràctiques professionals en la Direcció General de Reformes Democràtiques i Accés a la Justícia a les persones que es relacionen en l'annex I, destinades a persones que es troben en possessió de la titulació de llicenciat o graduat en Dret, Ciències Polítiques i de l'Administració Pública o Criminologia, per un import total de 39.700 - amb càrrec a la secció 07, «Justícia, Administració Pública, Reformes Democràtiques i Llibertats Públiques», programa 112.70, Reformes democràtiques», codi línia S7924000, corresponent 12.000 - dels pressupostos de la Generalitat per a l'any 2017 regulats per la Llei 14/2016, de 30 de desembre (DOGV 7948, 31.12.2016). I en l'exercici 2018, ascendirà a 27.700 - amb càrrec a l'esmentada línia de subvenció i programa, condicionada a l'existència de crèdit adequat i suficient, una vegada aprovat el pressupost de la Generalitat.  
  
Segon  
Constituir una borsa de reserva, prioritzada per ordre de puntuació, per a cobrir les vacants que puguen produir-se en les beques concedides a causa de renúncies, abandons, incompliment d'obligacions o qualsevol altra incidència, amb les persones candidates admeses que no han resultat adjudicatàries i que es relacionen en l'annex II de la present resolució.  
  
Tercer  
Desestimar les sol·licituds pels motius que s'indiquen en l'annex III de la present resolució.  
  
Quart  
De conformitat amb el que estableix el resolc quart de la Resolució de 26 de juliol de 2017, de la Conselleria de Justícia, Administració Pública, Reformes Democràtiques i Llibertats Públiques, cada una de les beques concedides estarà dotada amb 1.000 - (mil euros) bruts mensuals. Sobre l'import esmentat, haurà de practicar-se la retenció corresponent a compte de l'Impost sobre la Renda de les Persones Físiques, així com la corresponent cotització a la Seguretat Social en els termes establits en el Reial decret 1493/2011, de 24 d'octubre, i les altres que, si és el cas, hi pogueren correspondre.  
Cinqué  
El període de durada de les beques començarà el dia 16 de desembre de 2017 i finalitzarà el 15 de desembre de 2018, podent prorrogar-se sense necessitat de nova convocatòria per un període màxim de dotze mesos addicionals, sempre que existisca la disponibilitat pressupostària corresponent i l'exercici de l'activitat que s'estiga efectuant així ho requerisca o aconselle.  
  
Sisé  
La publicació d'aquesta resolució produirà els efectes de notificació a les persones interessades, d'acord amb el que disposa la Llei 39/2015, d'1 d'octubre, del procediment administratiu comú de les administracions públiques.  
  
Seté  
Contra aquesta resolució, que posa fi a la via administrativa, podrà interposar-se, amb caràcter potestatiu, recurs de reposició davant la consellera de Justícia, Administració Pública, Reformes Democràtiques i Llibertats Públiques, en el termini d'un mes a comptar des de l'endemà de la publicació, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, interposar directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació de la resolució, de conformitat amb allò que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 27 de novembre de 2017.- La consellera de Justícia, Administració Pública, Reformes Democràtiques i Llibertats Públiques: Gabriela Bravo Sanestanislao.